บาทเปิด 30.84/89 บาทต่อดอลลาร์แนวโน้มอ่อนค่าเงิน
บาทเปิดตลาด 30.84/89 บาทต่อดอลลาร์ แนวโน้มอ่อนค่าเล็กน้อยจากดอลล์แข็ง วิตกโควิดระบาดรอบสอง
25 มิ.ย. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.84/89 บาท/ดอลลาร์ อ่อนค่าเล็กน้อยจากเย็นวานนี้ที่ปิดตลาดที่ระดับ 30.83 บาท/ดอลลาร์
วันนี้เงินบาทมีแนวโน้มอ่อนค่าได้เล็กน้อย เนื่องจาก US Index แข็งค่าขึ้น ในขณะที่เมื่อวานนี้ เงินบาทแข็งค่าไปเล็กน้อย หลังจากที่คณะกรรมการนโยบายการเงิน (กนง.) คงดอกเบี้ยไว้ในระดับเดิมที่ 0.50%
อย่างไรก็ดี ตลาดยังคงมีความกังวลกับการกลับมาระบาดของไวรัสโควิด-19 รอบสอง
นักบริหารเงิน คาดว่า วันนี้เงินบาทอาจอ่อนค่าได้เล็กน้อย ให้กรอบไว้ที่ 30.80-31.00 บาท/ดอลลาร์